CELEX: 62005FA0052
Language: sk
Date: 2012-10-02 00:00:00
Title: Vec F-52/05 RENV: Rozsudok Súdu pre verejnú službu (prvá komora) z  2. októbra 2012 — Q/Komisia (Verejná služba — Vrátenie veci Súdu pre verejnú službu po zrušení — Povinnosť poskytnúť pomoc — Psychické obťažovanie — Dočasné opatrenie o preložení — Náhrada nemajetkovej ujmy — Správy o služobnom postupe — Odôvodnené neprítomnosti pre chorobu — Nezohľadnenie)

9.2.2013   
            
            
               SK
            
            
               Úradný vestník Európskej únie
            
            
               C 38/28
            
         Rozsudok Súdu pre verejnú službu (prvá komora) z 2. októbra 2012 — Q/Komisia
   (Vec F-52/05 RENV)
   (Verejná služba - Vrátenie veci Súdu pre verejnú službu po zrušení - Povinnosť poskytnúť pomoc - Psychické obťažovanie - Dočasné opatrenie o preložení - Náhrada nemajetkovej ujmy - Správy o služobnom postupe - Odôvodnené neprítomnosti pre chorobu - Nezohľadnenie)
   2013/C 38/51
   Jazyk konania: francúzština
   
      Účastníci konania
   
   
      Žalobkyňa: Q (Domsjö, Švédsko) (v zastúpení: S. Rodrigues a Y. Minatchy, avocats)
   
      Žalovaná: Európska komisia (v zastúpení: pôvodne D. Martin, B. Eggers a V. Joris, neskôr V. Joris a G. Berscheid, splnomocnení zástupcovia)
   
      Predmet veci
   
   Verejná služba — Na jednej strane zrušenie rozhodnutia Komisie, ktorým sa zamieta žiadosť o poskytnutie pomoci podaná žalobkyňou podľa článku 24 služobného poriadku vo vzťahu k psychickému obťažovaniu, ktoré údajne utrpela, ako aj návrh na náhradu škody a na druhej strane zrušenie jej hodnotenia služobného postupu za rok 2003 (pôvodne T-252/05) — Vec T-80/09 P vrátená po zrušení
   
      Výrok rozsudku
   
   
               1.
            
            
               Správy o služobnom postupe vypracované za obdobie od 1. januára do 31. októbra a od 1. novembra do 31. decembra 2003 sa zrušujú.
            
         
               2.
            
            
               Európska komisia je povinná zaplatiť Q sumu 10 000 eur.
            
         
               3.
            
            
               Európska komisia znáša svoje vlastné trovy konania vzniknuté v súvislosti s konaním na Všeobecnom súde Európskej únie a s dvoma konaniami na Súde pre verejnú službu a je povinná nahradiť tri štvrtiny trov konania vynaložených Q v súvislosti s dvoma konaniami na Súde pre verejnú službu.
            
         
               4.
            
            
               Q znáša svoje vlastné trovy konania v súvislosti s konaním na Všeobecnom súde Európskej únie a štvrtinu vlastných trov konania v súvislosti s dvoma konaniami na Súde pre verejnú službu.